P6_TA(2006)0373

Liikmesriikidevaheline süüdimõistvate kohtuotsuste arvestamine uue kriminaalmenetluse korral *

Euroopa Parlamendi õigusloomega seotud resolutsioon ettepaneku kohta võtta vastu nõukogu raamotsus, mis käsitleb Euroopa Liidu liikmesriikide vahel süüdimõistvate kohtuotsuste arvesse võtmist uue kriminaalmenetluse korral (KOM(2005)0091 - C6-0235/2005 - 2005/0018(CNS))

(Nõuandemenetlus)

Euroopa Parlament,

- võttes arvesse komisjoni ettepanekut (KOM(2005)0091) [1];

- võttes arvesse ELi lepingu artikli 34 lõike 2 punkti b;

- võttes arvesse ELi lepingu artikli 39 lõiget 1, mille alusel nõukogu konsulteeris Euroopa Parlamendiga (C6-0235/2005);

- võttes arvesse kodukorra artikleid 93 ja 51;

- võttes arvesse kodanikuvabaduste, justiits- ja siseasjade komisjoni raportit (A6-0268/2006),

1. kiidab komisjoni ettepaneku muudetud kujul heaks;

2. palub komisjonil oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;

4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 1

Põhjendus 6

(6) Juhul kui liikmesriik registreerib siseriiklikus karistusregistris oma kodanike või residentide suhtes teises liikmesriigis tehtud süüdimõistvad kohtuotsused, peab ta lähtuma samadest põhimõtetest kui siseriiklike süüdimõistvate kohtuotsuste registreerimisel ning ei tohi kodanikku teises liikmesriigis tehtud süüdimõistva kohtuotsuse puhul asetada ebasoodsamasse olukorda kui siseriiklikult tehtud süüdimõistva kohtuotsuse puhul. | välja jäetud |

Muudatusettepanek 2

Põhjendus 7

(7) Käesolev otsus asendab 28. mai 1970. aasta kriminaalasjades tehtud otsuste rahvusvahelist kehtivust käsitleva konventsiooni sätteid, mis puudutavad kriminaalkorras tehtud süüdimõistva kohtuotsuse arvesse võtmist. | (7) Käesolevat raamotsust kohaldatakse liikmesriikide vahel, ilma et see piiraks 28. mai 1970. aasta kriminaalasjades tehtud otsuste rahvusvahelist kehtivust käsitleva konventsiooni sätteid, mis puudutavad kriminaalkorras tehtud süüdimõistva kohtuotsuse arvesse võtmist. |

Muudatusettepanek 3

Artikli 1 lõige 1

1. Käesoleva raamotsuse eesmärk on määratleda tingimused, mille puhul liikmesriik võtab uute asjaolude alusel sama isiku vastu algatatud kriminaalmenetluse korral arvesse tema suhtes teises liikmesriigis tehtud süüdimõistvat kohtuotsust või registreerib nimetatud kohtuotsuse siseriiklikus karistusregistris. | 1. Käesoleva raamotsuse eesmärk on määratleda tingimused, mille puhul liikmesriik võtab uute asjaolude alusel isiku vastu algatatud kriminaalmenetluse korral arvesse sama isiku suhtes teises liikmesriigis tehtud eelnevat süüdimõistvat kohtuotsust. |

Muudatusettepanek 5

Artikli 2 punkt a

a)süüdimõistev kohtuotsus - igasugune kriminaalkohtu või haldusorgani tehtud lõplik otsus, mida saab kaevata edasi kriminaalasjades pädevale kohtule ja mis tõendab isiku süüd kriminaalkuriteos või õigusrikkumises, mis vastavalt siseriiklikele õigusaktidele on käsitletav kui õigusnormide rikkumine; | a)süüdimõistev kohtuotsus - igasugune lõplik kohtuotsus, mis kriminaalmenetluse raames tõendab isiku süüd kriminaalkuriteos vastavalt siseriiklikele õigusaktidele; |

Muudatusettepanek 6

Artikli 2 punkt b

b)karistusregister - siseriiklik register, milles vastavalt siseriiklikele õigusaktidele kajastuvad tehtud süüdimõistvad kohtuotsused; | välja jäetud |

Muudatusettepanek 7

Artikli 3 lõige 1

1. Uute asjaolude alusel algatatud kriminaalmenetluse korral omistab iga liikmesriik vastavalt oma eeskirjale teistes liikmesriikides tehtud süüdimõistvatele kohtuotsustele siseriiklikult tehtud süüdimõistvate kohtuotsustega samaväärse toime. | 1. Iga liikmesriik tagab, et uute asjaolude alusel isiku vastu algatatud kriminaalmenetluse korral võtavad liikmesriigi pädevad ametiasutused ja kohtud arvesse sama isiku suhtes teistes liikmesriikides tehtud eelnevaid süüdimõistvaid kohtuotsuseid vastavalt oma siseriiklikule õigusele ning omistavad neile kohtuotsustele siseriiklikult tehtud eelnevate süüdimõistvate kohtuotsustega samaväärse toime, tingimusel, et selliseid isikuid ei kohelda ebasoodsamalt, kui neid oleks koheldud eelnevate siseriiklike süüdimõistvate kohtuotsuste korral. |

Muudatusettepanek 8

Artikli 3 lõige 2

2. Lõiget 1 kohaldatakse kriminaalmenetluse eelses etapis, kriminaalmenetluse ajal ning süüdimõistva kohtuotsuse täitmisel kohaldatava menetluse, sealhulgas eelvangistuse, õigusrikkumise kvalifitseerimise, karistuse liigi ja raskusastme määramise või kohtuotsuste täitmise korra suhtes. | 2. Lõiget 1 kohaldatakse kriminaalmenetluse eelses etapis, kriminaalmenetluse ajal ning süüdimõistva kohtuotsuse täitmisel kohaldatava korra, sealhulgas eelvangistuse, õigusrikkumise kvalifitseerimise, karistuse liigi ja raskusastme määramise või kohtuotsuste täitmise korra suhtes. |

Muudatusettepanek 9

Artikli 5 lõige 1

Teises liikmesriigis tehtud süüdimõistvat kohtuotsust ei võeta arvesse, kui asjaolud, mille alusel süüdimõistev kohtuotsus tehti, ei ole siseriiklike õigusaktide mõistes õigusrikkumised. | välja jäetud |

Esimene lõik ei kehti järgmiste õigusrikkumiste liikide puhul: osalemine kuritegelikus ühendusesterrorisminimkaubanduslaste seksuaalne ekspluateerimine ja lastepornograafiaebaseaduslik kauplemine uimastite ja psühhotroopsete ainetegaebaseaduslik kauplemine relvade, laskemoona ja lõhkeainegakorruptsioonpettus, seal hulgas selline, mis 26. juuli 1995. aasta Euroopa ühenduste finantshuvide kaitset käsitleva konventsiooni tähenduses kahjustab Euroopa ühenduste finantshuvekuritegelikul teel saadud tulu rahapesuraha võltsimine, sealhulgas euro võltsiminearvutikuritegevuskeskkonna-alased õigusrikkumised, sealhulgas ebaseaduslik kauplemine ohustatud looma- ja taimeliikidegaillegaalselt riiki sisenemisele ja riigis viibimisele kaasaaitaminetapmine, raskete kehavigastuste tekitamineebaseaduslik kauplemine inimorganite ja -kudedegainimrööv, ebaseaduslik vabaduse võtmine või pantvangi võtminerassism ja ksenofoobiaorganiseeritud või relvastatud röövebaseaduslik kauplemine kultuuriväärtustega, sealhulgas antiikesemete ja kunstiteostegamaksupettusväljapressiminekaupade võltsimine ja piraatlusadministratiivdokumentide võltsimine ja nendega kaupleminemaksevahendite võltsimineebaseaduslik kauplemine hormoonainete- ja muude kasvustimulaatoritegaebaseaduslik kauplemine tuumamaterjalidega ja radioaktiivsete ainetegaebaseaduslik kauplemine varastatud sõidukitegavägistaminetahtlik süütamineRahvusvahelise Kriminaalkohtu pädevusse kuuluvad õigusrikkumisedlennuki või laeva kaaperdaminesabotaaž.liikluseeskirjade rikkumine, seal hulgas puhke- ja sõiduaega reguleerivate eeskirjade või ohtlike kaupade vedu reguleerivate eeskirjade rikkuminesalakaubandusintellektuaalse omandi õiguse rikkumineisikute ähvardamine ja nende kallal vägivalla kasutamine, sealhulgas spordivõistluste ajalvandalismvargustõendatud õigusrikkumised, mille kohta liikmesriigis on tehtud süüdimõistev kohtuotsus, mille täitmise kohustus on seotud meetmetega, mis on vastu võetud vastavalt Euroopa Ühenduse asutamislepingule või Euroopa Liidu lepingu VI peatükile. | |

Muudatusettepanek 10

Artikli 5 lõige 2

2. Ilma, et see piiraks lõike 1 sätete kohaldamist, võib teises liikmesriigis tehtud süüdimõistvat kohtuotsust mitte arvesse võtta juhul, kui nimetatud kohtuotsuse toime uute asjaolude alusel algatatud kriminaalmenetluse korral asetab isiku siseriikliku süüdimõistva kohtuotsusega võrreldes ebasoodsamasse olukorda. | välja jäetud |

Muudatusettepanek 11

Artikli 6 lõige 1

1. Kui liikmesriik registreerib siseriiklikus karistusregistris teises liikmesriigis tehtud süüdimõistvad kohtuotsused, peab registreeritud karistus vastama tegelikule määratud karistusele, välja arvatud juhul, kui karistus on selle täitmisel karistuse registreerinud liikmesriigis tegelikult läbi vaadatud. | välja jäetud |

Muudatusettepanek 12

Artikli 6 lõige 2

2. Kui siseriiklike õigusaktide kohaselt tuleb liikmesriigiriigi kodanike ja residentide suhtes teises liikmesriigis tehtud süüdimõistvad kohtuotsused registreerida siseriiklikus karistusregistris, ei tohi sissekandeid, muudatusi ja kustutamist käsitlevad eeskirjad mingil juhul põhjustada isiku asetamist ebasoodsamasse olukorda, võrreldes siseriikliku süüdimõistva kohtuotsusega. | välja jäetud |

Muudatusettepanek 13

Artikli 6 lõige 3

3. Igasuguse süüdimõistva kohtuotsuse muutmise või tühistamisega otsuse teinud liikmesriigis, peab kaasnema vastava sissekande muutmine või kustutamine päritolu- või asukohariigis, kui karistus seal registreeriti ning kui nimetatud riiki on muudatusest või tühistamisest teavitatud, välja arvatud juhul, kui selle riigi õigusaktide sätted on süüdimõistetu jaoks soodsamad. | välja jäetud |

Muudatusettepanek 14

Artikkel 7

1. Ilma, et piirataks selle kohaldamist liikmesriikide ja kolmandate riikide vahelistes suhetes, asendatakse liikmesriikidevahelistes suhetes 28. mai 1970. aasta kriminaalasjades tehtud otsuste rahvusvahelist kehtivust käsitleva Haagi konventsiooni artikkel 56 käesoleva raamotsusega. | 1. Käesolevat raamotsust kohaldatakse liikmesriikide vahel, ilma et see piiraks 28. mai 1970. aasta kriminaalasjades tehtud otsuste rahvusvahelist kehtivust käsitleva Haagi konventsiooni artikli 56 kohaldamist liikmesriikide ja kolmandate riikide vahelistes suhetes. |

Muudatusettepanek 15

Artikli 8 lõige 1

1. Liikmesriigid võtavad käesoleva raamotsuse rakendamiseks vajalikud meetmed vastu hiljemalt 31. detsembriks 2006. | 1. Liikmesriigid võtavad käesoleva raamotsuse rakendamiseks vajalikud meetmed vastu ühe aasta jooksul otsuse vastuvõtmisest. |

Muudatusettepanek 16

Artikli 8 lõige 3

3. Toetudes nõukogu peasekretariaadi edastatud teabele, esitab komisjon hiljemalt 31. detsembriks 2007 Euroopa Parlamendile ja nõukogule aruande raamotsuse rakendamise kohta, lisades vajadusel õigusaktide ettepanekud. | 3. Toetudes nõukogu peasekretariaadi edastatud teabele, esitab komisjon hiljemalt kahe aasta möödumisel käesoleva raamotsuse vastuvõtmisest Euroopa Parlamendile ja nõukogule aruande raamotsuse rakendamise kohta, lisades vajadusel õigusaktide ettepanekud. |

[1] ELTs seni avaldamata.

--------------------------------------------------